Downloaded from YTS.MX
Official YIFY movies site: YTS.MX
Szerencsésnek éreztem magam, hogy mellettem vagy.
Egy jószívű, figyelmes férfi, akiben teljesen megbíztam.
Hogy tehette ezt a tökéletes férfi?
Hogy árulhattál el engem így?
Hogy hozhattad be ezeket az idegeneket a hálószobámba?
Következő utunk Franciaországba vezet.
Figyelem, ez egy felkavaró történet!
Egy 71 éves férfi bevallotta,
hogy tíz éven át altatózta, és erőszakolta a feleségét.
Más férfiakat is segítségül hívott.
Ez az egész világ képzeletét megragadta.
Ilyet még senki sem látott.
Sokan teszik fel most a kérdést, hogy történhetett meg
egy ekkora léptékű, borzalmas szexuális bántalmazás.
Éveken át manipulálta a környezetét,
másoknak fogalma sem volt róla, mi is történik.
Úgy 72 férfiról tudunk.
De nem mindegyikük beazonosítható. Kik ezek a férfiak?
A vádlottak nagy része tagadja a felelősségét.
Nem mondta el nekem, hogy bedrogozza a feleségét.
Nem tudom, kik a többiek, de én nem vagyok szörnyeteg.
A tárgyalóteremben mindenki más elnémult.
Gisèle Pelicot egyenesen a férjéhez akart szólni.
A TANÚVALLOMÁSOKAT EGY SZÍNÉSZ OLVASSA FEL
EZEK RÉSZLETEK A TÁRGYALÁSON ELHANGZOTTAKBÓL
2024. SZEPTEMBER
Sok nemi erőszak ügyét tárgyaltam már.
Általában egy vádlott van és egy áldozat,
a tárgyalóterem szinte üres. Most tele van emberrel.
RENDŐRSÉG
Ez a tárgyalás sok szempontból különleges.
Hátul ül a sajtó, és mindenhol ügyvédek
és vádlottak vesznek körbe.
Ilyet még sohasem láttam. Nem jártam olyan tárgyalóteremben,
ahol mindenhol vádlottak ültek körülöttem.
Főleg ilyen érzékeny ügyet nem láttam.
2024 szeptemberében egy tárgyalás megrázta a világot.
A középpontjában Gisèle Pelicot, egy 72 éves nő állt.
A férje, Dominique bevallotta, hogy majd tíz éven át erőszakolta.
Mellette állt 50 másik férfi,
akiket szintén azzal vádoltak, hogy megerőszakolták a nőt,
és ezt Dominique filmre vette. Mindannyiukat elítélték.
Volt, aki bevallotta az erőszakot, és bűnösnek vallotta magát.
Mások azt állították, átverték őket.
Azt mondták, Dominique Pelicot manipulálta őket,
és azt hitték, ez csak egy szexjáték.
Volt, aki szó szerint azt mondta, "Aznap nem azért mentem,
hogy megerőszakoljak egy nőt, ezért nem vagyok erőszaktevő."
A videóbizonyítékok ellenére
a tagadást segítette a jelenlegi francia jogi szabályozás,
ami nem tartalmazza a beleegyezés fogalmát.
Sokan arra alapozták a védelmüket,
hogy nem akartak megerőszakolni senkit.
Édeshármast akartak, és néha érdekes volt,
amikor a főbíró megkérdezte ezektől a vádlottaktól,
"Beszélt a nővel? Beleegyezését adta?"
És mindannyian azt vallották, "Nem, nem beszéltem vele.
Nem adta beleegyezését."
De szerintem ennek a hosszútávú eredménye Franciaországban
és az egész világon elgondolkoztatja majd az embereket.
Az emberek elkezdték látni, mennyire átjárja a nőgyűlölet
a francia kultúrát.
Az egész világ figyelte,
ahogy pár hét alatt Gisèle Pelicot ikonikus figurává vált.
A kiállása kiemelte a szégyen, a beleegyezés és az erőszak témáit.
Azt mondják, bátor vagyok. Szerintem ez nem bátorság.
Akarat és elhivatottság, hogy megváltoztassam a társadalmat.
Nem szabad elfelejteni a képeket nézve arról,
hogy mi történik a tárgyalóteremben és azon kívül,
hogy Gisèle Pelicot minden nap elsétál azok mellett,
akik állítólag megerőszakolták.
A fejükön kapucni, maszkot viselnek, símaszkokat,
próbálják eltakarni az arcukat, hogy elrejtsék, kik ők valójában.
És hirtelen elslisszan mellettük ez a nő.
A tárgyalóteremben taps fogadja.
És minden nap erőt kell vennie magán, hogy szembenézhessen velük.
Az egész világ biztosította a támogatásáról Gisèle Pelicot-t.
A tárgyalóterem környékén a falra firkált feliratoktól
a többezres tömegtüntetésekig számos városban.
Ez családi abúzus szexuális erőszakkal karöltve,
ráadásul idegenek is érintettek az ügyben.
Szóval szerintem ez a szörnyűség teszi rokonszenvessé Gisèle-t,
és persze ott van részéről az a merész és ritka döntés,
hogy nyilvános tárgyalást kért. Szerintem emiatt a döntése miatt
lett ebből nemzetközi történet.
MAZAN
Bár a történet nemzetközivé vált, Mazant rázta meg a legjobban.
Az Avignontól 34 kilométerre fekvő
apró középkori falu alig 6000 főt számlál.
A Pelicot házaspár itt élt,
és itt élt át Gisèle éveken keresztül tartó abúzust.
Ez egy csendes kisváros, amit tönkretett ez az ügy,
mert az emberek mostanra Mazanhoz kötik a szexuális erőszakot.
Az embereknek elege van ebből az ügyből.
Nem mindenki érti meg, miért azonosítják a városukat,
amiben imádnak élni, ezzel az üggyel.
A helyiek azt látták a hírekben, hogy az ügy neve a Mazan Affér.
Az otthonuk nevét kitörölhetetlenül a tárgyaláshoz kötötték,
és minden szalagcímbe beleírták.
Istenem, ez a történet!
Úgy csap le ránk, mint egy meteor, egy meteorit,
mert ilyesmire sosem gondolt senki.
Marion is helyi lakos, egy áldozatsegítő központ vezetője.
Egyszerre az egész világ erre a csendes kis falura figyelt.
Mindenfelől jöttek újságírók, hogy szétszedjék őket,
és erre egy ilyen kis faluban senki sincs felkészülve.
Zavarja az embereket, hogy az egész falut bemocskolták,
három vádlott miatt,
köztük Dominique Pelicot miatt, akik mazaniak.
A legtöbb gyanúsított 65 mérföldes körben lakott.
Ettől még érezhető a feszültség és a gyanakvás.
Miközben a rendőrség beazonosított 50 férfit, akiket Dominique felvett,
huszonketten még szabadon vannak.
Ráadásul ez egy hagyományszerető, patriarchális falu.
Tehát egy nemi erőszakról szóló ügy, mint ez is, tabu.
Nem szeretünk beszélni az ilyesmiről.
A bűncselekmények helyszínétől függetlenül
sokan nem értik, eleve hogyan történhettek meg.
CARPENTRAS
E. LECERC SZUPERMARKET 2020. SZEPTEMBER 12.
Az ebben a legrémisztőbb,
hogy az egész véletlenül derült ki.
Dominique Pelicot úgy bukott le,
hogy egy biztonsági őr elkapta, amint befotóz egy nő szoknyája alá
egy carprentras-i szupermarketben.
A telefonjával fényképezett.
Befotózott a ruhája alá.
A Dominique készítette videó,
amin befotóz a nő szoknyája alá napvilágra kerül.
Látjuk, hogy Covid-maszk van rajta,
és a kamerája ravaszul a szoknya felé fordul.
Ekkor leszólítja egy biztonsági őr.
A telefonjával fényképezett.
Befotózott a ruhája alá.
De. Feljelenti? A telefonjával fényképezett.
Most fotózott be a szoknyája alá a telefonjával.
- Feljelenti? - Ő már a negyedik.
Igaz ez?
Nem viccelek. Követtük, ez a negyedi alkalom.
Menjünk a rendőrségre!
Egy óvatlan hiba miatt kapták el,
pedig nagyon figyelt arra, hogy a perverzióját titokban tartsa.
Mintha nem tudott volna ellenállni neki,
hogy befotózzon a nő alá.
A többi vásárló? Meg kellett volna keresnünk őket.
Maga egy undorító ember.
Tényleg undorító. Hölgyem, mit szeretne?
Ez a legijesztőbb ebben az ügyben,
hogy több kisebb szexuális bűncselekményről tudunk,
mint ez a szoknya alá fotózás,
amiket nem vizsgáltak ki,
és csak emiatt a rendőri intézkedés miatt
derült ki, mi is történik valójában.
Amikor a rendőrség kihallgatta,
Dominique Pelicot azt állította, a kiéhezettség vezérelte,
mivel a felesége egy hónapig nem volt otthon.
Azt mondta, ő nem viselkedik így.
Dominique Pelicot leülteti a feleségét,
sírni kezd, és azt mondja, "Gisèle, óriási hibát követtem el."
Azt mondja neki, "Hülyeséget csináltam.
Elkaptak, ahogy egy nő ágyékát fotózom,
a szoknyája alatt."
Erre a nő megáll egy pillanatra, átgondolja,
hogy 40 évet töltöttek együtt.
Meg tud bocsájtani neki,
de azt mondja, "Kérj elnézést a nőtől!
És ha ezt újra megteszed, elhagylak. Ennyi."
A férfi elnézést kér, azt mondja, "Ilyen nem fog megtörténni többet."
Ezen a ponton a felesége mit sem tud az abúzusról,
amit az elmúlt tíz évben elszenvedett.
Az együtt töltött 50 év alatt sosem tett obszcén gesztust.
Azt mondtam neki, "Most megbocsátok,
de legközelebb nem fogok."
2020. SZEPTEMBER 12.
A telefonjával fényképezett.
Befotózott a ruhája alá.
A képek egy helyről erednek.
2020 szeptemberében Dominique-ot leszólítja egy biztonsági őr,
amiért befotóz egy nő szoknyája alá egy szupermarketben.
Egy angol törvény által inspirált jogalkotás alapján
ez a cselekmény illegális Franciaországban 2018. óta.
A biztonsági őr fontos szerepet játszik ebben a történetben,
mert ha ő nem ragaszkodik hozzá, hogy a nő,
akit tudta nélkül filmre vettek feljelentést tegyen,
és elmenjen a rendőrségre, talán sosem teszi meg.
Talán azt gondolta volna, "Fura a fickó, de kit érdekel?
Hazamegyek, és nem lesz semmi baj,
elfelejtem az egészet, és tovább lépek.
Menjünk a rendőrségre!
Maga maradjon itt! Ne mozduljon!
Hölgyem, mindenképp jelentse fel!
De ez a videó kikerült a francia sajtóba,
és tisztán látszik rajta, ahogy az őr azt mondja,
"Hölgyem, tegyen feljelentést, menjen el a rendőrségre!
Ma már negyedszer történt ez.
Maga a negyedik, akivel ezt tette.
Jelentse fel!"
A nő megtette,
és így indult meg a rendőrségi nyomozás.
A francia média felvételei mutatják, hogy bukott le Dominique
egy táskába rejtett eszközzel.
A letartóztatása pillanatában
csak egy egészen apró szexuális kihágással vádolják.
Csepp ez az óceánban ahhoz képest,
ami az elmúlt tíz évben történt.
Később a rendőrség megtalálja a táskáját egy fényképezővel,
egy videókamerával és pár óvszerrel.
A táskájában volt két telefon is.
A nyomozó átnézte őket, és az egyik telefonon
talált valami érdekeset.
Az iPhone-on csak egy app volt, a Skype.
Megnyitotta, és egy csomó képet látott
öntudatlan nőkről, akik az ágyukon feküdtek,
és meztelen férfiak vették körbe őket.
Felhívta a felettesét, és elindított egy nyomozást,
hogy kiderítse, mi történt.
Dominique otthonában minden digitális eszközt lefoglaltak.
Egy pendrive-on a rendőrség talált egy "Abúzus" nevű mappát.
Ebben gondosan felcímkézett mappákat találtak,
bennük több, mint 20 000 videóval és képpel.
Ezeken különböző férfiak szexelnek egy nővel.
Akkor a rendőrség még nem tudta, pontosan mire is bukkant.
Nem tudták, mit látnak.
Azt észrevették, hogy minden videón ugyanaz a nő szerepel,
és később rájöttek, hogy Pelicot feleségéről van szó.
Ennyi bizonyíték mellett a rendőrség hosszú nyomozás előtt állt.
Kik voltak ezek a férfiak? Beleegyezéssel történt mindez?
Tényleg arról volt szó, hogy éveken át abuzáltak egy nőt?
Elkezdték átvizsgálni Dominique és Gisèle Pelicot életét.
Nagyon privát, csendes életet éltek.
Három gyerekük volt, Párizs környékén nevelték őket,
hét unokájuk született.
Aztán nyugdíjba vonultak Dél-Franciaországba.
Semmi érdekes nem volt bennük.
Szerintem ezért ennyire rokonszenves ez az ügy.
Boldog nyugdíjaséveket éltek.
A feleség szerint a házasságuk boldog volt és kielégítő.
A férjem sokat főzött, számomra figyelmesnek tűnt.
Egyik éjjel kijött elém az avenali állomásra,
miután tíz napot töltöttem az unokáimmal.
Előtte meg is főzött.
Két tányér már a sütőben volt.
Én olíva olajat tettem a krumplira, ő pedig vajat,
hogy tudjuk, melyik az ő tányérja.
Megittunk együtt egy pohár fehérbort.
Ha focimeccs volt a tévében, gyakran hagytam, hogy egyedül nézze.
Fagyit hozott nekem az ágyba, a kedvencemet, epreset.
Elmondtam neki, "Olyan szerencsés vagyok.
Imádlak, szépen gondomat viseled."
A látszólag idilli életük ellenére
megvoltak a jelei, hogy valami baj lehet.
2013-ban, amikor a pár először Mazanba költözött,
Gisèle-nek egészségügyi problémái adódtak,
kihagyott az emlékezete.
Elkezdett hullani a haja, fogyott.
Szerintem leginkább a memóriazavar
jelezte
a tágabb család számára, hogy valami baj van.
Nagyon fura érzés volt,
úgy érezte, elvész az időérzéke, és elveszíti az életét.
Kicsúszott a kezéből az élete. Ezért elment három neurológushoz.
Azt hitte, Alzheimer-kóros.
Ebben az időszakban Dominique hihetetlenül támogatta,
Gisèle pedig majd megőrült, mert nem tudta, mi a baja.
De érezte maga mellett ezt a támogató férjet.
A férfi elmondta neki, hogy nem lesz semmi baja,
nincs miért aggódnia.
Pontosan senki sem tudta megmondani neki, mi a baj.
Senki sem sejthette, amire gondolni sem mertek,
és senki sem tudta elképzelni az elképzelhetetlent.
Csak akkor, amikor Dominique-et elkapták 2020-ban,
kezdtek a helyére kerülni a dolgok.
Két hónap telt el azóta, hogy Dominique Pelicot-t
letartóztatták egy szupermarketben, amiért egy nő alá fotózott.
Gisèle megbocsátott a férjének,
de ekkor behívják őket a rendőrkapitányságra.
Eltöltötték a reggelt a házban, mint rendesen,
és aztán bementek a rendőrségre.
Gisèle Pelicot úgy hitte, ennek az egésznek
a szoknyás incidenshez van köze a szupermarketben.
Volt ez az erős pillanat, amikor Gisèle látta, hogy a férjét
felhívják az emeletre, hogy kihallgassák.
Ő a földszinten maradt, és összeakadt a tekintetük,
ezen a ponton még nem tudta,
hogy ekkor látta utoljára a férjét.
A rendőrtiszt azt mondta, "Mutatok pár dolgot,
ami nem lesz magának kellemes."
Kinyitott egy dossziét, és megmutatott egy fényképet.
Nehezen ismertem fel magamat, mert szokatlan ruha volt rajtam.
Aztán megmutatott egy második és egy harmadik képet is.
Megkértem, hogy hagyja abba. Nem tudtam elviselni.
Öntudatlanul feküdtem az ágyon, és egy férfi erőszakolt.
Egy világ omlott össze bennem.
Nem lehet nem belegondolni,
mit érezhetett Gisèle abban a pillanatban.
A tudat, hogy egy olyan emberről lehet szó,
aki mindent megtett érted, főleg a gyengeség
és a betegség pillanataiban, és akinek nagyon hálás vagy.
Erre kiderül, hogy elárult,
ráadásul a legborzasztóbb módon. Ez nagyon gonosz dolog.
Aznap este elmondta a gyermekeinek is.
Először a lányát hívta fel, és azt mondta,
"Szörnyű dolgot kell elmondanom neked."
Elmondta a lányának, hogy az apja éveken át erőszakolta őt,
és ismeretlen férfiakat is szexre hívott hozzá,
miközben ő öntudatlanul feküdt.
Ez földrengésként érte a családot.
Megérkeztünk Mazan kisvárosába.
Mazan egy viszonylag békés, nagyon csendes kisváros.
Itt nincs mit csinálni.
Vidéki kisvárosként ismert, ahol az élet jó.
Mindjárt odaérünk, ahol a vendégei az autóikat hagyták.
A sportcsarnok közelében, itt.
Ide parkoltatta le a férfiakat, akiket az interneten ismert meg.
Dominique Pelicot gyalog találkozott velük.
Volt, hogy otthonkában érkezett.
Alsónadrág volt rajta, és erre vett rá egy otthonkát,
és kijött eléjük, aztán gyalog mentek a házig.
Olyan 100 métert kellett sétálniuk a zsákutcáig,
ahol a pár háza állt.
Itt is van.
Itt történt minden 2013 és 2020 között.
Egy nagyon békés, elszigetelt, szép házban.
És itt zajlott ez a horrorsztori sok éven keresztül.
Gisèle-t szembesítették a videókkal, amiken a férje
és más férfiak szexelnek vele, miközben ő alszik.
A nyomozóknak össze kell raknia, hogyan történhetett meg mindez.
A rendőrség a videók alapján azt határozta meg,
hogy mindez egy tíz éves időszakon át történt.
METRÓ
PÁRIZS 2011.
2011-ben a Pelicot házaspár már közel 40 éve házas,
és Párizsban lakik.
Nagyszülők, akik boldog, békés életet élnek.
Dominique Pelicot pár évvel korábban kezdett el főzni otthon.
Perverz örömét lelte abban, hogy elmondhatta a nőnek,
"Drágám, ne aggódj, megfőzöm a vacsorát, pihenj csak!"
Azzal az ürüggyel, hogy gondját viseli a feleségének,
Dominique drogozni kezdte a nőt.
Pelicot egy Temesta nevű nyugtatót használt...
amit pánikrohamokra írnak fel.
A Temesta, más néven Lorazepam,
pánikrohamok és alvási zavarok kezelésére alkalmas.
Dominique azt a drogot használta, amit az orvosa neki írt fel.
Összetörte a drogot, általában három tablettányit,
és belekeverte az ételbe.
Gyakran használt sok fokhagymát, hagymát, fűszert.
Egy csomó ízt és illatot, hogy elnyomja a drog ízét és színét.
Ha nem tudta beletenni a nő vacsorájába,
akkor a kedvenc fagyiját vitte be neki.
A Temesta nagy mennyiségben eszméletvesztést okoz.
Ágyba hozta nekem a fagyit. A kedvencemet, epreset.
Azt mondtam neki, "Olyan szerencsés vagyok.
Imádlak, szépen gondomat viseled."
Nem éreztem, hogy beverne a szívem, semmit sem éreztem.
Biztosan gyorsan kiütött.
A drogoktól Gisèle mély, kómaszerű álomba merült.
Ha túl korán kapja a Temestát,
túl korán fel is ébred, úgyhogy mindent ki kellett számolni.
Van pár alkalom, amit videóra rögzítettek,
és amin Gisèle felébred, de mégsem emlékszik ezekre.
Pelicot kikísérletezte, hogy tartsa eszméletlen állapotban.
Másnap fáradtabb voltam, mint általában,
de sokat dolgoztam, és gondoltam, emiatt.
Miután bedrogozta Gisèle-t, Dominique megerőszakolta.
Ez az abúzus két éven át tartott.
2013-ban a pár Mazanba költözött.
Ott Dominique durvább bűncselekményekbe kezdett.
Idegeneket csábított magához, hogy csatlakozzanak hozzá.
Pelicot pontos utasításokkal látta el a férfiakat.
Az autójukat a közeli sportközpontnál kellett hagyniuk...
...hogy a szomszédok ne fogjanak gyanút.
Utasította őket, hogy nem használhatnak arcszeszt.
Nem dohányozhatnak, mielőtt a házába lépnek.
Dominique precízen és gondosan megtervezett mindent.
Amikor a férfiak megérkeztek, alaposan fel kellett készülniük.
Meleg vízzel kellet kezet mosniuk, a konyhában vetkőzhettek le,
és nem okozhattak zajt.
Még arra is megkérte őket, hogy melegítsék fel a kezüket,
mert a hideg kezükkel felébreszthették volna Gisèle-t.
Pelicot mindent megtett annak érdekében,
hogy a nő ne keljen fel,
vagy fogjon gyanút másnap reggel az éjjel történtekkel kapcsolatban.
És szerintem a férj élvezte, hogy a többi férfit utasítgathatja.
"Én irányítom ezt az ember. Én uralom.
Ha meg akarod kapni a nőt, ezt kell tenned,
mert én vagyok az őr."
Mindenki suttog, hogy ne ébresszék fel a nőt.
A nő borzasztó mély álomban van.
Olyan, mint egy holttest.
Az állkapcsa oldalra csúszik, és horkol.
Megfogdossák, szörnyű dolgokat tesznek vele, és nem mozdul.
Nyilvánvalóan nincs tudatánál.
Gyakran teljesen meztelen. Néha felhúzzák a ruháját,
és lehúzzák a bugyiját.
A férfiak gyakran mögé állnak,
és maszturbálnak, hogy felizguljanak. És ezek a férfiak...
akik a vaginájába, a fenekébe, a szájába dugják a péniszüket,
pedig sosem beszéltek vele.
Ezek barbár jelenetek.
Úgy bántak velem, mint egy rongybabával.
Mozdulatlanul fekszem az ágyon, és megerőszakolnak.
ALVÓ PORNÓ
Ez egy egyértelmű fétis.
A neve szomnofília, ami egy fétis vagy vágy,
hogy egy mozdulatlan vagy tudattalan emberrel létesíts szexuális viszonyt.
Néha "Csipkerózsika" fétisként hivatkoznak rá.
Ez egy bűncselekmény. A férfi nem kért beleegyezést
a feleségétől, hogy ezt megtehesse.
A rendőrség csak azért képes felkutatni a bűntények mértékét,
mert Dominique mindent videóra vett.
Dominique Pelicot-ra nagy hatással volt a pornó.
Filmrendezőnek képzelte magát.
Ő veszi fel a szex- vagy inkább erőszakjeleneteket.
Volt, amit állványról rögzített, de néha közel is megy a kamerával.
Lehet hallani, hogy a volt férj rendezi őket egy kicsit.
Mondja nekik, hogy "Óvatosan!", vagy ocsmány dolgokat mond a nőről,
például, "Dugd bele a kurvába!"
vagy mondjuk, "Ez egy kurva, megérdemli."
Több száz fájl, fotó és videó készült az abúzusról.
Gondosan lementette, elrendezte és archiválta őket.
Minden egyes erőszakról videómontázst készített,
és jelenetenként, időtartamonként és dátumonként kategorizálta őket.
Minden videót úgy jelölt meg,
ahogy a pornóoldalakon is megtalálhatóak.
Ez az ember annyira imádta, amit csinált,
hogy a sok tervezés, szervezés,
a gazdag fantáziavilág, amiben Dominique élt
a személyisége jelentős részévé vált.
Állandóan ez járhatott a fejében.
Az évek során Dominique figyelme más irányba is elkalandozott.
A saját lánya, Caroline irányába.
A többezer kép közt
a lányáról is készült jó pár az apja katalógusa szerint.
Többet kitöröltek,
de a rendőrség szakemberei helyreállították őket.
Dominique róla és az anyjáról is több képet megosztott online,
és megalázó kommentekkel illette őket.
Volt egy fotómontázs a lányról és az anyjáról,
ahogy együtt kijönnek a fürdőből,
aminek az volt a címe, "A ribancom és a lánya."
Pelicot menyeiről is találtak fotókat.
Olyan képeket találtak, amiken nem alszanak,
ezek rejtett kamerával készültek a fürdőben,
ahogy meztelenül kiszálltak a zuhany alól vagy a kádból.
Tehát adott Gisèle Pelicot és a borzalmak, amiken átesett,
de ott van a lány és ott vannak a menyek is.
A férfi opportunista volt. Állandóan megfigyelt mindenkit.
Dominique majd egy évtizeden át titokban tartotta a titkos életét.
A pszichiátriai vizsgálatok
nem tártak fel mentális betegséget vagy komoly mentális zavart.
De két személyisége van.
Valahogy le kellett választania a szerető férjet,
a szerető apát,
hogy meg tudja valósítani a hosszútávú terveit.
Éveken keresztül manipulált maga körül mindenkit,
a gyerekeit, az ő barátaikat, a feleségét, a tudtuk nélkül.
Ötven évig éltem egy férfival,
akiről sosem gondoltam volna, hogy képes ilyesmire.
Teljesen megbíztam benne.
A megvezetés tovább folytatódott, és Gisèle egyészsége egyre romlott.
Láttam a jeleket,
de nem tudtam, hogy értelmezzem őket.
A férfi látja, hogy a nő aggódik az egészsége miatt, egyre fogy.
Elmegy vele az orvosokhoz.
Pontosan tudja, mi a baj, mégsem mond semmit.
Ez egy végtelenül gonosz dolog. Szinte olyan, mint egy rémálom.
Mindaz, amit a nő szeretetnek vélt élete egy gyengébb időszakában,
végül is arról szólt, hogy elkövethesse ezeket a bűnöket.
Dominique abúzuskampányt folytatott, és hazugságokból szőtt hálót.
De mindezt nem egyedül tette.
Az én kapcsolatom az üggyel
olyan 20 percről szól,
ennyit töltöttem Pelicot-ék otthonában.
A videófelvételek vizsgálata megmutatja,
milyen mértékű abúzust szenvedett el Gisèle.
Nagyjából 200 állítólagos nemi erőszakot tártak fel,
amiket Dominique Pelicot és 72 másik férfi követett el.
Közülük 50-et tudnak azonosítani.
Az zavar, hogy nem tudom megmagyarázni,
hogy kerültem ebbe a helyzetbe.
Találkoztam Pelicot-val, és ez tönkretette az életem.
Az egész társadalom képviseltetve van.
A korosztály 26-tól 74-ig terjed.
Van köztük tűzoltó, szabadúszó újságíró
és néhány nyugdíjas is.
Egy katona, egy ápoló, egy börtönőr, egy pék.
Van köztük több munkanélküli, akiket Pelicot ügyvédje
csak "Mr. Átlagos"-ként írt le.
Három vádlott maga is mazani,
köztük van Pelicot-ék egyik szomszédja is.
Az egyiküket Gisèle fel is ismerte, amikor bevitték a rendőrségre.
Néha láttam a pékségben, köszöntem is neki.
Egyszer járt náluk,
úgy tett, mintha a bicaja miatt kereste volna meg Dominique-et.
Szeretett bicajozni, és sok bicajos barátja volt.
Azért ment el a Pelicot-házba, hogy találkozzon Gisèle-lel,
mielőtt visszamegy, hogy állítólagosan megerőszakolja.
Nem gondoltam, hogy meg fog erőszakolni
A szomszéd tagadja a vádat.
Más alkalmakkor megkérte a férfiakat, akik meg akarták ismerni a feleségét,
mielőtt elmentek volna a házba, hogy találkozzanak a boltban,
vagy fotókat, vagy videókat küldött nekik a nőről,
hogy tudják, hogy néz ki, mielőtt találkoztak volna vele.
A nemi erőszaktevő nem olyan, akivel éjjel a parkban találkozol.
Kikerülhet a családtagok, a barátok közül is.
Volt olyan férfi, aki 65 kilométerről utazott Mazanba.
Dominique kitalált egy toborzómódszert.
Amint a rendőrség felteszi a kérdést,
"Hogy hívták meg ezeket a férfiakat a Pelicot-házba?"
kiderül, hogy egy weboldalon keresztül.
Dominique regisztrált egy Coco nevű francia chat-oldalon.
Randioldalként hirdették,
ahol a férfi felhasználók fiókját kék szín jelölte,
a nőkét rózsaszín, de a párokét is.
Kívülről minden egészen ártatlannak tűnt,
de belülről nagyon más volt.
A gyermeteg kezelőfelület mögött a chatszobának sötétebb híre volt.
A híres weboldal sok bűncselekményhez volt köthető.
Egy szabadfórum, ami striciket,
terjesztőket, szexért fizetőket gyűjtött össze.
Itt megoszthatták az intim erotikus tartalmakat
a nőkről, beszélhettek a nőkről
a legszexistább, leglealacsonyítóbb módon.
A Coco engedte, hogy a felhasználói elrejtsék a valódi kilétüket.
Dominique Pelicot álnevet használt,
és rátalált egy "A Nő Tudta Nélkül" nevű chatszobára.
Ez egy fórum,
ami képalapú szexuális abúzusra épült.
Ide hívta be beszélgetni a férfiakat.
A beceneve "pár keres férfit egy nőhöz" volt.
Elkezdett feltölteni alsóneműs képeket a feleségéről,
mondván, "A feleségemet és engem érdekel az édeshármas.
Te benne lennél?"
A beszélgetés privátban folytatódott néha SMS-ben vagy Skype-on.
Képeket kért a férfiak arcáról és a nemiszervükről.
Cserébe elküldte a felesége képeit.
A rendőrség szerint Dominique üzenetei tiszták voltak.
A férfiakat azért hívta, hogy erőszakolják meg Gisèle-t.
Ezt az egyik reklámból tudjuk, amit ő maga írt,
"Olyat keresek, aki abuzálná az alvó feleségem.
Olyan vagy, mint én, bejön az erőszak üzemmód?"
Az egyik vádlott először áll kamera elé.
Ő azt mondja, átverték.
El kell mondjam, hogy ő hívott meg a házába.
Csellel,
amit a Coco chatoldalon alkalmazott.
A perverzeknek elmondja, hogy bedrogozza a feleségét,
mert tudja, ők úgy is belemennek,
de ha normális emberrel találkozik,
akkor egy trükköt vet be, mint az én esetemben is.
Az előző este beszéltünk, és nem mentem át,
mert szerintem a férfi túlságosan a szexre koncentrált,
én meg inkább barátkozni akartam, megismerni a másikat ilyesmi.
Másnap sem adta fel.
Taktikát változtatott, előhúzta a barátság kártyát.
Ezért elhittem neki, hogy a felesége nevében beszél,
azt is elhittem, hogy a felesége beleegyezett ebbe.
Soha nem adtam a beleegyezésem
sem Mr. Pelicot-nak sem a többi férfinak.
Megerőszakoltak.
Egyik férfi sem gondolt bele, "Valami nincs rendben."
Szerintem Dominique nagyon élvezte
ezt a gonosz toborzófolyamatot, ahogy a megfelelő embert kereste,
és az online teret fel tudta használni,
hogy kiszűrje a bűntársait.
Az egyik kérdés, ami megragadt, miközben a tárgyalásról tudósítottam,
hogy hányan mondtak Pelicot-nak nemet, de nem jelentették fel.
Az online tér valamilyen szinten megszünteti a felelősségrevonást.
Fel is oldozza az embereket a rossz alól, amit tesznek.
Dominique segítőket keresett egy komolyabb bűncselekményhez.
Marechal az egyetlen férfi, akit nem erőszakkal vádolnak.
Őt úgy is ismerjük, mint Dominique Pelicot tanítványa.
Jean-Pierre Marechal és Dominique a Coco-n ismerkedtek meg.
Marechal, a nyugdíjas teherautósofőr megtanulta Pelicot-tól,
hogy drogozza be a saját feleségét, és meg is hívta Dominique Pelicot-ot
magához, hogy megerőszakolja a nőt.
Ugyanazt az altatótechnikát alkalmazta, mint Pelicot Gisèle-lel.
Dominique Pelicot átment Marechal házába,
és közösen megerőszakolták az öntudatlan feleségét.
A tárgyaláson mindkét férfi bevallotta, hogy öt éven keresztül
drogozták és erőszakolták Jean-Pierre feleségét.
Szerintem neki tetszett ez a tanár-diák viszony.
Szerintem Dominique azt szerette volna,
ha hasonszőrű embereket talál, akik osztoznak a tetteiben.
A tízéves abúzus véget ért 2020-ban, amikor Dominique-et letartóztatták.
Négy évvel később megkezdődik a sokkoló tárgyalás.
Nagyon feszült a hangulat.
Dominique Pelicot azt vallja, "Bűnös vagyok.
Mindent bevallottam.
Mind tudtak róla, erőszaktevő vagyok, és ők is mind azok."
Ha a vádlott tagadja az erőszakot vagy tagadja a behatolást,
a tárgyalóteremben levetítik a filmeket.
AVIGNON 2024. SZEPTEMBER
Négy évvel azután, hogy Gisèle élete felfordult,
megkezdődik Dominique Pelicot és 50 társának tárgyalása.
Minden nap taps fogadja a bíróságnál.
Gisèle-t üdvözli a nép és a nemzetközi média.
A másik oka annak, hogy ez az ügy ekkora figyelmet kapott,
Gisèle bátor döntése, hogy felvállalta a nevét.
Így a nemzetközi média
a tárgyalóteremben hallgathatta végig a tárgyalást,
és megmutathatta azt az egész világnak.
A nemi erőszakkal kapcsolatos tárgyalások Franciaországban
általában zárt ajtók mögött történnek.
Ha nyitottá teszel egy ilyen tárgyalást,
tudod, hogy az egész életed kiteregeted.
Az egész életed górcső alá kerül,
ezért ez nagyon bátor döntés.
Azt akartam, hogy minden nő, aki szexuális erőszak áldozata
elmondhassa, "Mrs. Pelicot megcsinálta. Mi is meg tudjuk."
Amikor megerőszakolnak, megmarad a szégyen,
de a szégyen nem a miénk. A szégyen az övék.
A tárgyalás minden napján érkeznek nemzetközi újságírók
Angliából, Spanyolországból, még Brazíliából és az USA-ból is,
Ausztráliától Japánig.
Úgy tűnik, ez a tárgyalás mindenkit megszólít a világon.
Ahhoz a figyelemhez képest, amit Gisèle az ügye miatt kap
még életében nem tapaszt hasonlót.
Ő egy nagymama és volt raktárvezető,
de hirtelen ő képviseli azokat a nőket,
akik szexuális bántalmazást éltek át. Ez a bátorság mintapéldája.
A tárgyalóteremben Gisèle Pelicot elsétál pár férfi mellett az 50-ből,
akik a vád szerint megerőszakolták, míg ő öntudatlan volt.
Érzem a mögöttem álló személyek nyomását,
és azt is érzem, hogy a kérdéseikkel meg akarnak engem ingatni.
Az 50-ből 35 férfi tagadja az erőszakot.
Ügyészként az egyik legnagyobb kihívás ebben az ügyben,
hogy a beleegyezés nincs benne a francia erőszaktörvényben.
Be kell bizonyítani, hogy a vádlott
ténylegesen nemi erőszakot akart elkövetni.
Néhányan szó szerint azt mondták, "Nem úgy jöttem el aznap,
hogy meg fogok erőszakolni egy nőt, tehát nem vagyok erőszakoló."
Páran azt állították, először azt hitték, a nő halott,
de valamiért ez nem zavarta őket,
és végigcsinálták a tervüket.
Mások úgy érezték, ők ennek a bűnténynek az áldozatai.
Ez a vádlott tagadja a nemi erőszakot.
Nem tudom elfogadni, hogy erőszakolni mentem oda.
Nem vagyok erőszaktevő. Egy bántalmazott nő fia vagyok.
Amint megláttam Pelicot-ot a házában,
éreztem, hogy ijesztő ember.
Felébresztett bennem egy gyermekkori traumát,
és emiatt féltem annyira, hogy ne tudjak józanul dönteni,
és csak követtem a parancsait.
Amikor megérkeztem, a nő már aludt.
Kértem az engedélyét. Amint megérintettem, megmozdult.
Ezért azt gondoltam, ez egy jelenet, a nő csak tetteti.
Aztán a férfi megkért, hogy tegyek ezt meg azt.
Azt mondta, dugjam az ujjam a vaginájába.
Nem is én irányítottam az ujjaimat.
A vádirat szerint Pelicot asszony erőszak áldozata.
Számomra én a félelem áldozata voltam. Mindketten áldozatok vagyunk.
Egy ragadozó van és két áldozat.
Több férfi vallja a tárgyaláson, hogy valami nem stimmelt,
ő csak menekülni akart, de nem tudott gondolkodni.
Mindegyiknek ez a kifogása, de egyik se hívta a rendőrséget.
Ez a vádlott azt állítja, Gisèle tudhatott az abúzusról.
Nehezen hiszem el, amikor Pelicot asszony azt mondja,
ő úgy gondolta, a tökéletes férfival él együtt.
Nem, biztosan észrevett dolgokat, de a szerelem miatt átnézett rajtuk.
Ez egy üzenet a nőknek.
Még ha szerelmesek is vagytok, ne bocsátsatok meg mindent!
Az áldozathibáztatás gyakori a szexuális abúzus esetében,
az áldozatot megkérdőjelezik, és őt hozzák ki hibásnak.
A védőügyvédek kérdezgetik tőle, szereti-e az édeshármast,
vagy a partnercserét.
Mindegy, hány képet és videót képes felmutatni a történtekről,
akkor is őt akarják okolni.
A védőbeszédekben elhangzott megjegyzések archaikusak voltak,
és megmutatták a nőgyűlölet és a nők megvetésének szintjét.
Volt olyan vádlott, aki ezzel érvelt, "Dominique Pelicot,
a férj beleegyezését adta."
mintha a feleség a férj tulajdona lenne.
Bár sokan gondolták nőgyűlölőnek a védőbeszédeket,
ez a vádlott az ellenkező véleményen van.
Én hithű feminista vagyok.
Talán mélyebben is érint a nők ügye, mint sok feministát,
akik feministának hívják magukat.
Dominique a kezdetek kezdetétől bevallott mindent.
Azt is állítja, hogy az összes vádlott tudott mindenről.
Tudták, hogy bedrogozta a nőt, és hogy az aludt.
Mind tudták, miért mentek oda.
Nem emlékszem olyan tárgyalásra Franciaországban vagy máshol,
ahol egy erőszakolás ügyében ennyi bizonyíték lett volna,
és valamilyen fura módon Gisèle Pelicot tárgyalása tökéletes,
mert sok más nővel ellentétben
ő bizonyítani tudja, ami vele történt.
Gisèle kérésére a bíró levetíti a videókat a tárgyalóteremben.
Amikor az első videókat levetítették a tárgyalóteremben,
volt egy kis nyugtalanság a teremben,
mert nem volt könnyű úgy nézni őket, hogy az áldozat három méterre ült.
Én nem néztem végig mindet,
mert egyik-másik kibírhatatlan volt.
Ülsz a tárgyalóteremben,
és egyik videót a másik után vetítik le,
és az alvó nő horkolása visszhangzik a tárgyalóteremben.
Abban a pillanatban nem emberi lény volt,
és szerintem ez sok embert ráébresztett arra,
hogy látják a férfiak a nőket.
Volt a tárgyalásnak pár erős és pár nehéz pillanata is.
Például, amikor Gisèle Pelicot először szólalt meg.
A tárgyalóterem elnémult.
Gisèle Pelicot közvetlenül a férjével akart beszélni.
Szerencsésnek érzem magam, hogy mellettem vagy.
Hogy árulhattál el engem így?
Hogy hozhattad be ezeket az idegeneket a hálószobámba?
Teljesen megsemmisített nő vagyok.
Talán az életem sem lesz elég, hogy mindezt megértsem.
A lányuk, Caroline úgy érzi, róla nem esett szó a tárgyaláson,
mert a rendőrség talált két fotót, amiben bugyiban fekszik az ágyon,
és amire nem emlékszik. A két dolgot összerakva
meggyőződése, hogy őt is bedrogozták, és abuzálták.
Dominique azt vallja a tárgyaláson, hogy csak azért fotózta le a lányát,
mert megzsarolták, de többet nem árul el.
Tagadja, hogy a lányhoz ért volna, de Caroline nem hisz neki.
Elvörösödik. Dühös.
Rákiabál, "Hazudsz.
Egyedül fogsz meghalni."
Remélte, hogy ez a tárgyalás megnyugvást hoz neki.
De az ő esetében sok a megoldatlan szál.
A nyomozás során
a rendőrség felfedezi, hogy Dominique bűncselekményei
korábban kezdődtek, mint először gondolták.
Kiderült, hogy Dominique Pelicot
még legalább két másik bűntényhez is köthető.
Ezek halott akták a 90-es évekből.
1999-ben megpróbáltak megerőszakolni egy ingatlanügynököt Párizsban,
és a DNS egyezés miatt
Pelicot bevallotta, hogy köze volt a bűntényhez.
Sophie esetében nincs bizonyítékunk,
hogy Dominique Pelicot tette.
De ebben a két ügyben az elkövető módszerei
teljesen megegyeznek.
Két ingatlanügynök, fiatalok, olyan 20 évesek,
akikre késsel támadnak egy lakás bemutatása során,
benyugtatózzák őket, hogy elaludjanak.
Bár úgy tűnhet, a két ügy közt van kapcsolat,
jogi értelemben ez nem így van.
Tovább folyik a nyomozás ezeknek az ügyeknek az esetében.
A rendőrség gyanítja, hogy Dominique még öt másik bűntetthez is köthető.
Gisèle Pelicot történelmet ír.
Az öröksége minden nőnek szól.
Ma tényleg ő a szexuális erőszak elleni küzdelem szimbóluma.
Helyileg, de Franciaországban, Európában és a világban is.
Ez a tárgyalás nagy hatással volt a francia társadalomra.
Sok tüntetés volt Gisèle Pelicot mellett.
Szeretném megköszönni mindenkinek, aki kiállt mellettem
a vesszőfutásom kezdete óta.
Nagyon meghatott ez a lendület, ami miatt felelőséggel tartozom.
Nektek köszönhetően végigviszem ezt a küzdelmet.
Ez a tárgyalás Franciaország elszámolása a törvénnyel,
de lehetőséget is ad a nőknek, hogy bizonyíthassák az igazuk.
És elmondhassák, "Legyen szó utcai zaklatásról,
vagy arról, hogy valakihez illetlenül nyúlnak egy klubban.
Mi beszélünk erről. Elmondjuk, hogy megtörténik."
Gisèle pedig kiáll, és azt mondja,
"Higgyetek nekünk, ha elmondjuk, mi történik!"
Itt most 140 új lépést kérnek a kormánytól,
hogy küzdhessenek a nőket érő erőszak ellen.
Azt kérik, hogy minden áldozatnak higgyenek,
és közvetlenül a Gisèle Pelicot ügyre hivatkoznak.
A nemi erőszakkal kapcsolatos ügyek 94 százaléka nem jut el tárgyalásig,
ez azt jelenti, hogy Franciaországban több száz és ezer nő van,
akik nem kaptak igazságot azután, ami történt belük.
Reméljük, hogy ez megváltoztatja
az erőszakkultúra elleni harcot Franciaországban.
A mazaniak számára ez az ügy kiváltképp megrázó.
Remélhetőleg az emberek látni fogják az ügy előzményeit és utóéletét is.
Látom a hatását azokon a nőkön, akikkel dolgozunk,
bátorságot adott nekik.
Gisèle egy nagyon erős és nagyon bátor nő.
Megmutatta nekünk, hogy nem kel szégyenkeznünk,
és mi is elutasíthatjuk a szégyent és a bűntudatot, amit érzünk.
Latika és Marion felvonulást szervezett Gisèle tiszteletére.
Gisèle-t ez annyira megérintette,
hogy másnap eljött, hogy meglátogassa a szervezetet.
A Gisèle-lel való találkozás miatt nyittattam újra az ügyemet.
A leginkább azért, hogy küzdjek,
és megértessem magammal, áldozatnak lenni nem gyengeség.
Emelt fővel járhatunk.
Szégyen nélkül vádolhatunk, ez a fontos.
Ő ezt mutatta meg nekünk.
Sok nő reménykedik benne, hogy ennek az ügynek a hatására
megváltozik a törvény Franciaországban.
Hogy ne az ügyvédeknek kelljen bebizonyítani az erőszak szándékát,
hanem legyen elég bizonyíték a beleegyezés hiánya.
2024 decemberében, egy történelmi tárgyalás után
minden vádlottat elítéltek Gisèle Pelicot megerőszakolásáért.
A férfiak különböző büntetéseket kaptak.
Dominique Pelicot a maximálisan kiszabható 20 év börtönbüntetést.
Sosem fogjuk elfelejteni Gisèle Pelicot nevét.
Ő az erő ikonikus figurájává vált,
és egy olyan emberré, aki kiáll az erőszak mítoszai ellen,
amik még 2024-ben is érvényesek.
Szerintem ez az ügy megmutatja, hogy az erőszaktevők
mindenhol ott vannak a társadalomban, és elfordul attól
az eddig gyakorta vallott elmélettől,
hogy az erőszakoló egy szörny, akit kitaszított a társadalom.
Mivel megnyittatta a tárgyalást,
Gisèle Pelicot azonnal a másik oldalra tolta a szégyent.
De azért is teszi ezt, hogy a társadalom változzon.
Változzon a hozzáállás és a törvény is.
Hogy másképp nézzék az erőszakot. Hogy szabadon lehessen beszélni,
és a szexuális erőszak áldozatai azonosulni tudjanak vele.
És ez mindenki számára lecke Franciaországban,
de a világ egyéb tájain is.
Végül eszembe jutnak az ismeretlen áldozatok,
akiknek a története azóta is hétpecsétes titok.
Akarom, hogy tudjátok, egy a harcunk.
Szeretném a legmélyebb hálámat kifejezni
mindazoknak, akik támogattak ezalatt a vesszőfutás alatt.
Felirat: Kovács Márton Iyuno